Copyright: (c) ahead gmbh


Inhalt
Innhold

Komme i gang

Innledning

Hvordan denne manualen er organisert

Om Cover Designer

Innledning

Programmets oppbygning

Hjelpemidler

Linjal

Hjelpelinjer

Rutenett

Innstillinger

Standardinnstillinger

Programinnstillinger

Papirtyper

Printerkalibrering

Lag cover

Innledning

Velg cover og CD-type

Hefteutforming

Legg til dokumentdata

Lag innlegg

Etikettdesign

Dokumentmaler

Lag mal

Laste eller endre dokumentmal

Bilderedigering

Innledning

Bruk av effekter

Tilpass til rammestørrelse

Tekstblokkredigering

Innledning

'Egenskaper'-vinduet

Redigere artisttekst

Innledning

'Egenskaper'-vinduet

Dokumentdata

Innledning

Legg til spor og filer

Filer, mapper og spor

Legge til felter

Innledning

Legge til et felt


Komme i gang - Innledning
Innledning

Denne guiden viser deg hvordan du raskt kan lage dine egne CD-cover. Da dette er et veldig omfattende program vil vi først og fremst ta for oss hovedtrekkene. Noen deler av programmet vil bli utelatt eller bare delvis omtalt. Du vil kunne finne detaljert informasjon om Cover Designer i elektronisk hjelp som du får adgang til når som helst ved å trykke F1-tasten.

Du kan også få informasjon om Cover Designer på internettadressen www.nero.com.


Hvordan denne manualen er organisert

Denne manualen inneholder praktiske eksempler på utforming av forskjellige coverelementersamt henvisninger til selve programmet.

De enkelte kapitlene inneholder følgende informasjon:

Kapittel 1 gir deg en oversikt over manualens oppbygning og gjør deg kjent med symbolene som er brukt.

Kapittel 2 introduserer Cover Designer med sine coverelementer og gir en enkel beskrivelse av programmets oppbygning.

Kapittel 3 viser deg hvor du kan plassere de ulike coverelementene ved å modifisere grunninstillingene for programmet.

Det beskriver også hvordan du velger papirtypeog kalibrerer skriveren.

Kapittel 4 beskriver forskjellige hjelpemidler du kan bruke for å lage og justere objekter, som f.eks. med hjelpelinjer.

Kapittel 5 leder deg steg for steg gjennom prosessen med å lage et CD-cover. Med de følgende forklaringene, kan du justere utseende på hvert enkelt coverelement og sammenligne resultatet med illustrasjonene. Det vil overraske deg å oppdage hvor lett det er å oppnå et ønsket resultat.

Kapittel 6 viser deg hvordan du gir CD-coverne dine et ensartet utseende ved å lage og laste dokumentmaler samt justere dem igjen når det er ønskelig.

Kapittel 7 leder deg inn i den grafiske designs verden. Du kan velge fra en tilsynelatende endeløs rekke effekter. Og for å runde av emnet gir vi deg eksempler og forklaringer på hvordan du tilpasser bildestørrelsen til dokumentet.

Kapittel 8 viser redigeringsalternativer for tekstblokker og gir en detaljert beskrivelse av de tilhørende fanene for 'Tekstboks', 'Penn', 'Pensel', og 'Bilde'.

Kapittel 9 demonstrerer mulighetene med artistisk tekstdesign og gir en detaljert beskrivelse av kategoriene 'Penn', 'Pensel', 'Tekst' og 'Font'. 'Bøy'-funksjonen viser hvordan du tilpasser artistisk tekst rundt selve CD-platen.

Kapittel 10 viser hvordan du legger til, fjerner og navngir filer, mapper og spor til dokumentoversiktene dine.

Kapittel 11 lar deg raskt finne frem til svar på det du lurer på ved å bruke indeksregisteret.

Meldinger til brukeren


Meldinger til brukeren

Følgende symboler er brukt i denne manualen:

	Dette symbolet står for 'advarsel' eller ' fare'.  Meldinger med dette symbolet er veldig viktige og kan forårsake feil i programmet hvis de blir ignorert.
	Dette symbolet står for 'nyttig tips' eller 'verdt og vite'. Informasjon med dette symbolet er viktig og instruktiv.


Om Cover Designer - Innledning
Innledning

Cover Designer er et brukervennlig grafikkprogram som er utviklet spesifikt til utforming og design av CD-cover. Det er integrert i Nero og kan også startes som et uavhengig program. Med forbindelsen til Nero blir informasjon automatisk overført via harddisken til Cover Designer

Start Cover Designer på 'Fil'-menyen ved å bruke 'Print CD-cover'-funksjonen eller ved å bruke Start > Programmer >ahead nero > Cover Designer.

Fordelen ved å arbeide med Nero er bl.a. at du ikke lenger trenger å skrive inn tittellister eller filnavn manuelt. De kan ganske enkelt bli overført. I tillegg kan tittellister hentes ned fra 'freedb' external database.

'Print CD-cover'-funksjonen, som starter opp Cover Designer i Nero, er bare aktiv hvis det er minst et element som konfigureres for brenning.

Når et dokument blir laget, blir CD-type med antall plater definert. Alle tilhørende coverelementer kommer til syne nederst i vinduet. Disse får du frem til redigering ved å klikke på deres respektive faner. Hvis alle coverelementene er behandlet, er coveret ferdig og kan printes ut

Et variert utvalg funksjoner er tilgjengelig for brukeren:

•	Lag ny grafikk

•	Importer grafikk fra skanner

•	Legg til eksisterende grafikk

•	Gjør grafikk til bakgrunnsbilder

•	Rediger grafikk

•	Omform grafikk med spesialeffekter

•	Legg til tekst

•	Formater tekst

•	Legg til felter


Programmets oppbygning

Cover Designers oppbygning er i samsvar med Windows standarder: En menylinje, forskjellige ikonlinjer og en statuslinje. Cover Designers arbeidsområde viser de valgte coverelementene, som du kan redigere ved bruk av tekst og/eller bildeelementer. Verktøylinjen nederst på skjermen er det aller viktigste hjelpemidlet når man formgir coverelementer

Coverelementer

Knapper på verktøylinjen


Coverelementer

Et CD-cover består av følgende elementer:

Hefte (front): forsiden av tittelinnlegget.

Hefte (bak): baksiden av tittelinnlegget.

Innlegg: innlegg for baksiden av selve CD-coveret.

Disk: betegnelse for etiketten som dekker selve CD-platen.


Knapper på verktøylinjen

Tabellen under gir en kort oversikt over de viktigste knappene i Cover Designer.

Knappene på verktøylinjen har følgende funksjoner:

	Utvalgsverktøy til å merke objekter
	Linjeverktøy til å tegne linjer
	Firkantverktøy til å lage rektangler og kvadrater
	Sirkelverktøy til å tegne ovaler og sirkler
	Tekstboksverktøy for å sette inn en tekstboks. Dobbelklikk for å åpne et vindu til tekstredigering.
	Artisttekstverktøy for å sette inn artisttekst.
	Sporlisteverktøy for å sette inn en sporliste til en lyd-CD
	Katalogverktøy for å sette inn en katalog til data-CDer
	Bildeverktøy for å sette inn lagrede bilder
	Feltverktøy til å sette inn felter som tittel, artist, antall spor og spilletid.


Linjal

Linjalen som vises øverst og til venstre i programmets vindu gjør det lettere å justere størrelsen og posisjonene til de ulike objektene.

Linjalen vises som standard. Hvis den ikke vises, kan du gjøre den synlig ved å avmerke 'Linjal' i 'Vis'-menyen


Hjelpelinjer

Hjelpelinjer er linjer som hjelper deg å plassere objekter. De kan være enten horisontale eller vertikale.

1.	Velg 'Hjelpelinjer' fra 'Vis'(View)-menyen.

2.	Tast inn ønsket plassering (horisontal eller vertikal) og klikk på 'Legg til'-knappen.

3.	Gjenta manøveren for hver ny hjelpelinje.

4.	Klikk 'OK' for å lukke vinduet. Linjen du har laget kommer frem som en prikket rød linje.

	Hvis 'Koble til hjelpelinjer' er aktiv, kommer objekter i flukt med hjelpelinjene når de blir flyttet i nærheten av dem.


Rutenett

På en måte det samme som hjelpelinjer, nettet hjelper deg å rette inn objekter. Rutenettet er en rekke prikker med lik horisontal og vertikal avstand.

1.	Velg 'Rutenett'-kommandoen på 'Vis'-menyen.

2.	Tast inn ønsket avstand mellom horisontale og vertikale linjer for å regulere størrelsen på rutene.

3.	Klikk på 'OK'-knappen for å lukke vinduet. Rutenettet blir synlig.

	Hvis 'Koble til rutenett' er aktiv, kommer objekter i flukt med hjelpelinjene når de blir flyttet i nærheten av dem.


Standardinnstillinger

'Standardinnstillinger' definerer utseende til Cover Designers forskjellige elementer.

Bruk 'Standardinnstillinger' på 'Fil'-menyen for å vise og tilpasse standardinnstillinger.

Pen:

Angir bredde og farge på pennen.

Pensel:

Angir stil og utvalg av front og bakgrunnsfarge.

Font:

Angir skrifttype, størrelse og visningsform.

Felt:

Angir feltfunksjoner, som plassering og tallformat.

Katalog:

Angir utseende på katalogverktøyet.

Spor:

Angir utseende på 'spor'-verktøyet.


Programinnstillinger

Programinnstillinger angir utseende på forskjellige elementer i Cover Designer.

Bruk 'Innstillinger'-kommandoen på 'Fil'-menyen for å vise og velge programinstillingene.

Vanlig:

Angir visningen av beskjeder og skrifttyper i dialogene.

Mappe:

Angir plasseringen til dokumenter, maler og importerte filer.

Lokal:

Angir språk og måleenheter.

Papirtype:

Angir papirtype til utskrift av forskjellige Cover Designer-elementer.

Printing:

Angir utskriftsområdet, starter kalibreringsprosessen og justerer innstillingene.

Gjør om:

Angir alternativer for angrekommandoen.


Papirtyper

Cover Designer lar deg velge mellom forhåndsdefinerte eller brukerdefinerte papirtyper. I denne manualen skal vi ta for oss arbeidet med forhåndsinnstilte papirtyper.

1.	Velg 'Papirtyper' på 'Fil'-menyen. Klikk på 'Brukerdefinerte papirtyper' i 'Papirtyper'-vinduet som kommer til syne.

En liste over tilgjengelige papirtyper vises. I midten av vinduet, ser du antallet av papirtyper adskilt av forhåndsdefinerte og brukerdefinerte. 'Legg til type', 'Importer' og 'Eksporter'–knappene er inaktive hvis du har valgt forhåndsdefinerte typer.

2.	Klikk på den typen du vil bruke. Bruk rullefeltet hvis du ikke finner det du vil ha. Den valgte papirtypen kommer til syne i forhåndsvisningsvinduet.

3.	Klikk på 'OK'-knappen for å bekrefte den valgte papirtypen som skal utskrives med Cover Designer.

	Du må forhåndsdefinere brukerformede papirtyper før du kan ta dem i bruk.


Printerkalibrering

Siden printere er mekaniske innretninger som kan håndtere minimale variasjoner under utskriving, anbefaler vi at du stiller inn skriveren en gang etter at du har valgt papirtype og skriver.

1.	Velg papirtype og printer før innstillingen.

2.	Velg 'Innstillinger'-kommandoen på 'Fil'-menyen og klikk på 'Printing'-fanen.

3.	Klikk på 'Print kalibreringsark'-knappen.

4.	Ta arket ut av printeren. Brett arket over midten på langs og på tvers.

Den prikkete linjen viser de gjeldene kalibreringsinnstillingene.

5.	Brett ut papiret og sammenlign hvordan de brettede linjene står i forhold til krysset av de prikkete linjene.

Krysningspunktet indikerer printerens avvik i millimeter i relasjon til sentrum av arket.

6.	Tast inn det horisontale og vertikale avviket ('Avvik') under 'Printer kalibrering' hvis det er forskjell mellom de brettede linjene og den gjeldene innstillingen. Print deretter ut et nytt kalibreringsark.

7.	Brett arket igjen over midten på langs og på tvers. De brettede linjene skulle nå være i flukt med de prikkete. Hvis dette er tilfellet, har du lykkes med å innstille skriveren. (Hvis ikke, gjenta prosedyren igjen.)

8.	 Klikk på 'OK'-knappen for å lukke dialogen og avslutte innstillingen.


Lag cover - Innledning
Innledning

I dette kapitlet vil du lære å lage et CD-cover steg for steg gjennom et eksempel. Fra valg av cover og CD-type til utforming av de forskjellige coverelementene, Hefte (Front), Hefte (Bak), Innlegg og Disk. Cover Designer gjør det enkelt å lage profesjonelle skreddersydde cover.


Velg cover og CD-type

Første steg blir å velge et cover og en CD-type, fordi forskjellige coverelementer er tilgjengelige avhengig av hvilke valg du gjør.

Start Cover Designer. 'Nytt dokument'-vinduet kommer til syne.

•	Tre covertyper med forskjellige elementer er tilgjengelige.

Standard:	Cover for en CD med hefte (front), hefte (bak), innlegg og etikett.

Multi Box:	Cover for minst to CDer (dobbel-CD) med hefte (Front), hefte (Bak), innlegg (Front), innlegg (Bak) og etiketter.

Maxi:	Cover for en maxi-CD med innlegg og etikett

•	CD-typen velges som en fane. Valgene er:

Lyd:	CDen inneholder kun musikk

Data:	CDen inneholder kun tekst

Lyd og data:	CDen inneholder musikk og tekst

De tilgjengelige dokumentmalene kommer til syne i midten av vinduet.

•	Angi antall CDer(disks) i 'Disk'-feltet. Tast inn verdien eller bruk piltastene.

•	Hvis 'Skap ny mal'-avmerkingssruten er avmerket, blir det laget en ny gjenbrukelig mal isteden for et nytt dokument, (se 'Lag mal'-kapitlet).

For det første utvalget, gjør følgende:

1.	I 'Nytt dokument'-vinduet, klikk på 'Standard'-ikonet for å velge covertype.

2.	Klikk på 'Lyd'-fanen for å lage cover til en musikk-CD

3.	Klikk på 'OK'-knappen.

Følgende vindu vises.

Vinduet består av:

•	Hvitt område som kan redigeres og som har et CD-covers størrelse

•	Fire faner nederst i rammen for de forskjellige coverelementene,

f.eks. hefte (Front) (Hefte front), hefte (Bak) (Hefte bak), innlegg (innlegg) og disk 1 (etikett for en CD)

•	Verktøylinjen i venstre vindusramme med verktøy for å lage og forandre på coverelementer

•	Menylinjen med tilhørende funksjoner

•	Ikonlinjen med snarveier til forskjellige funksjoner gjennom knappene

•	Formateringslinjen for enkel objektsformatering.


Hefteutforming

Et hefte, også kalt booklet, er frontinnlegget på et CD-cover. Hefte (front) betyr forsiden av denne, og hefte (bak) betyr baksiden. Begge sider kan bestå av både tekst og bilder.

Hefte (Front)

Hefte (Bak)


Hefte (Front)

Følgende avsnitt beskriver hvordan man lager forsiden på et frontinnlegg med et bilde.

1.	Klikk på 'Hefte (Front)'-fanen for å få frem malen til forsiden av et hefte.

2.	Klikk på [image] -knappen på verktøylinjen for å hente frem et lagret bilde.

Det tilhørende vinduet åpnes.

3.	Endre katalog og filtype om nødvendig. Velg en fil og klikk på 'Åpne'-knappen.

En flyttbar justeringsramme kommer til syne.

4.	Plasser rammen med musen og klikk en gang. Bildet blir lagt inn.

Du kan enkelt redigere det valgte bildet ved å høyreklikke. Jamfør kapitlet om 'Innledning'.

	Hvis en scanner er installert, kan du skanne inn et bilde. Bruk 'TWAIN'- og 'Hent bilde'-kommandoene på 'Fil'-menyen.
5.	Klikk på 'Lagre'-knappen på ikonlinjen og tast inn et filnavn.

Alle tilhørende coverelementer blir da lagret i denne filen.


Hefte (Bak)

Det følgende avsnittet beskriver hvordan man lager et hefte (bak) med tekst.

1.	Klikk på 'Hefte (Bak)'-fanen for å hente inn malen til baksiden av et hefte..

2.	Klikk på [image] på verktøylinjen for å sette inn en tekstboks.

Musepekeren forandres til et kryss.

3.	Plasser krysset der du ønsker at teksten skal starte, hold venstre museknapp nede og dra til en omtrentlig størrelse av den ønskede tekstblokken. Slipp museknappen. Nå er tekstboksen plassert.

	Du kan forandre tekstboksens størrelse når som helst ved å trekke i håndtakene.
4.	Dobbelklikk på det valgte vinduet for å inntaste tekst.

'Egenskaper'-vinduet kommer til syne med 'Tekstboks'-kategorien i forgrunnen.

5.	Skriv teksten, f.eks. 'Jeg lager mitt første hefte'. Merk teksten og endre fontstørrelsen fra 24 til 26.

6.	Klikk på 'A' i vinduets øvre ramme for å velge en annen skriftfarge. Velg en farge, f.eks. blå.

7.	Klikk på 'Penn'-fanen for å lage en fargeramme. Klikk på en farge, f.eks. rød og bekreft med 'OK'.

Skjermen skal nå se slik ut:

8.	Dobbelklikk på den valgte tekstboksen for å lage en farget bakgrunn. 'Egenskaper'-vinduet åpnes igjen.

9.	Klikk på 'Pensel'-fanen, velg en farge, f.eks. gul og bekreft med 'OK'.

Heftet ser ut som følger:

10.	Klikk på 'Lagre'-knappen på ikonlinjen for å lagre dette coverelementet.

	Du kan gjøre endringer når som helst ved å dobbeltklikke på tekstboksen eller ved høyreklikking.
Du vil finne detaljert informasjon om bruken av tekstboksen og redigering av tekst i 'Innledning'-kapitlet.


Legg til dokumentdata

Du kan tilføre den informasjonen som ligger under 'Dokumentdata' inn i et passende coverelement med 'Sporlisteverktøy'og'Feltverktøy'Jamfør kapitlet 'Legg til spor og filer'.

1.	Velg 'Dokumentdata'-kommandoen fra 'Data'-menyen.

2.	Gi dokumentet et navn, f.eks. ' Best of' og '2001' for produksjonstidspunkt.

3.	På linjen under klikker du på 'Disk 1'. CD-typen som ble valgt da dokumentet ble laget kommer til syne. Gi CDen undertittel, f.eks. 'Rock'.

	I det følgende eksempelet er det antatt at lyd-CDen inneholder 5 spor og at informasjon om tittel, artist og spilletid er inntastet manuelt. Hvis sporinformasjon er lagret i '. cdc'-format, kan du importere det ved å klikke på 'Importer data'-knappen.
4.	På den neste linjen klikker du på 'Lyd data', klikk deretter på 'Legg til spor'-knappen fem ganger.

5.	På den neste linjen klikker du på 'Spor 01' og skriver 'Tittel', 'Artist' og 'Spilletid'.

6.	Gjenta disse stegene for de andre fire sporene.


Lag innlegg

Dette avsnittet beskriver utformingen av et innlegg bestående av et bilde i bakgrunnen og en sporliste og tekst som feltfunksjoner.

1.	Klikk på 'Innlegg'-fanen for å hente opp malen for innlegg.

2.	Velg 'Bakgrunnsegenskaper'-kommandoen på 'Objekt'-menyen.

3.	Klikk på 'Objekt'-knappen, finn bakgrunnsegenskaper, velg alternativet 'Proporsjonal, klipp bilde' i 'Strekke'-området, klikk deretter på 'OK'-knappen.

Bildet fyller nå hele utskriftsområdet.

4.	Klikk på [image] -knappen for å legge til sporlisteverktøyet og bestem størrelsen på sporlisten. Plasser krysset. Klikk og hold museknappen for å bestemme størrelsen på sporlisten.

Informasjonen under 'Dokumentdata' for tittel, artist og sporets lengde kommer til syne automatisk.

5.	Klikk først på [image] for å vise feltene, klikk deretter på 'Tittel'-feltet. En flyttbar hjelperamme kommer til syne.

6.	Bruk musen, plasser rammen i ønsket posisjon og klikk en gang. Feltfunksjonen blir lagt til.

7.	Gjenta stegene for innsetting av feltfunksjoner for 'År' og 'Disk tittel' feltene.

8.	Legg deretter til feltene 'Antall spor' og 'Spille tid'. Innlegget ser ut som følger:

	Hvis du endrer det du tidligere har skrevet inn under 'Dokumentdata', vil endringene vises automatisk.


Etikettdesign

Etiketten er et klebemerke som har form som en CD-plate og som presist kan klebes på CD-platen ved å benytte et Etikettverktøy (labeler). En etikett kan bestå av bilder og tekst.

Dette avsnittet beskriver utformingen av en etikett med artisttekst. Artisttekst skiller seg fra tekstblokker som ble brukt i utformingen av hefte (bak).

1.	Klikk på 'Disk 1'-fanen for å få frem etikettmalen.

2.	Klikk på [image] -knappen på verktøylinjen for å skrive med artisttekst.

Musepekeren ser ut som bokstaven A.

3.	Bruk musen til å plassere 'A' på det stedet du ønsker teksten skal begynne og klikk en gang. Startstedet for teksten er nå lagt til.

4.	Skriv inn teksten, f.eks. 'Dette er min første etikett'. Teksten kan gå utenfor rammen.

5.	Merk teksten ved å trykke på [image] -knappen på verktøylinjen. Flytt musepekeren over teksten og høyreklikk.

6.	Velg 'Bøy'-funksjonen for å forme teksten etter CD-platens kurve. Teksten blir øyeblikkelig tilpasset.

	'Bøy'-funksjonen er kun tilgjengelig for artisttekst. Tekst blokker i en tekstboks kan ikke bøyes.
	'Konverter til kurve'-funksjonen gjør om artisttekst til et artistisk element. Etter dettet kan det ikke bli redigert, bøyd eller formatert.
7.	For å gi teksten en sirkulær form, klikk på kanten nederst i venstre hjørne av den merkede teksten, hold den venstre museknappen nede og dra teksten til en lukket sirkel. Slipp museknappen.

8.	For å forstørre teksten, klikk på en av de ytre håndtakene, hold venstre museknapp nede og dra teksten til sirkelens ytterkant. Slipp museknappen.

9.	For å forandre tekstfargen, dobbelklikk på teksten, 'Egenskaper'–vinduet kommer til syne.

10.	Klikk på 'Pensel'-fanen, velg en farge, f.eks. rød, og bekreft med 'OK'.

Etiketten skulle se ut som følger:

11.	Klikk på 'Lagre'-knappen på ikonlinjen for å lagre etiketten.

Du har nå laget alle coverelementene til CDen din. Du kan enten redigere de mer eller skrive de ut.

	Du kan når som helst gjøre endringer ved å dobbeltklikke på teksten eller høyreklikke.
Du vil finne ytterligere veiledning for arbeid med artisttekst i 'Innledning'-kapitlet.


Lag mal

Du kan gi CD-coverne dine et tilpasset utseende ved å benytte 'lag mal'-funksjonen.

En dokumentmal fastsetter et dokuments grunnlegende utseende og inneholder dokumentinnstillinger. Alt som er i dette dokumentet kommer også i alle andre dokumenter som er laget med denne malen.

Eksempelet:

•	Hefte front:	Hver CD bør ha et passende bilde.

•	Hefte bak:	Samme bilde burde være på hver CD.

•	Innlegg:	CD-tittel, CDens spor, antall spor og den totale spilletiden burde kunne sees i innlegget.

•	Disk:	Navnet på platen og artisten burde være synlig på etiketten.

1.	Velg 'Ny'-kommandoen på 'Fil'-menyen, angi cover og CD-type. Avmerk 'Lag ny mal'-avmerkingsruten og klikk på 'OK'-knappen.

2.	Siden du vil at et tilpasset bilde skal vises på forsiden av hvert hefte, skal du ikke gjøre mer under denne fanen. Klikk på 'Hefte (Bak)'-fanen.

3.	Legg inn et bilde ved å klikke på [image] -knappen. Velg ønsket bilde og klikk på 'Åpne'-knappen.

4.	Plasser bildet der du ønsker det og klikk på museknappen for å legge inn bildet.

5.	Foreta nødvendig justering av bildet, f.eks. endre størrelsen.

6.	Klikk på 'Innlegg'-fanen.

7.	Klikk på [image] -knappen og angi størrelse og plassering av sporlisten.

8.	Kikk på [image] -knappen og velg det du ønsker fra listen og plasser dem på innlegget.

Fortsett å legge til hvert ønsket felt.

Du kan legge til tekst hvis nødvendig.

	I det følgende eksempelet er det lagt til seks felter: 'Tittel', 'Artist', 'Disk type', 'År',  'Antall spor' og 'Spille tid'. Artistteksten 'Antall spor' og 'Spille tid' er også lagt til.
9.	Klikk på 'Disk 1'-fanen.

10.	Klikk på [image] -knappen og velg et felt fra de som er vist og plasser det på platen.

Forsett med å legge til de feltene du vil ha.

	I eksempelet under er det lagt til to felter, 'Disk artist' og 'Disk tittel' som igjen er tilpasset platens krumning ved bruk av 'Bøy'-funksjonen.
11.	Velg 'Lagre'-kommandoen på 'Fil'-menyen, gi et navn til formatmalen og klikk på 'Lagre'-knappen.


Laste eller endre dokumentmal

Det fins alltid en lagret dokumentmal til brukeren. Cover Designer-malene slutter med '.nct', mens dokumenter slutter med '.nce'.

1.	Velg 'Åpne'-kommandoen på 'Fil'-menyen.

2.	Klikk på rullegardinknappen i 'Filtype'-feltet, velg filtypen (.nct), velg malen du ønsker og klikk på 'Åpne'-knappen.

	De forskjellige coverelementenes innhold vises i forhåndsvisningsområdet, akkurat slik de ble laget.
3.	Klikk på 'Nei'-knappen for å lage et nytt dokument.

	Ved å klikke på 'Ja'-knappen åpner du dokumentmalen som du da kan endre på.
4.	Rediger dokumentet eller endre malen.


Bilderedigering - Innledning
Innledning

Den raskeste måten å legge til et bilde er å bruke [image] -knappen på verktøylinjen. Når du dobbeltklikker på bildet, åpnes 'Egenskaper'-vinduet hvor du finner 'Effekter'-knappen og 'Strekke'-området.


Bruk av effekter

Cover Designers effekter gir din fantasi ubegrenset spillerom. Bildet kan endres på utallige måter og gir deg en absolutt visshet om at du kan skape ditt helt eget cover.

Det følgende avsnittet introduserer effektene og illustrerer noen utvalgte eksempler hvor effekter er brukt.

'Egenskaper'-vinduet med effektene:

Etter at du har klikket på 'Effekter'-knappen vil de følgende grunnleggende funksjonene samt et mangfold av detaljerte funksjoner være tilgjengelige:

•	Juster, f.eks. lysstyrke og kontrast

•	Filter, f.eks. mosaisk, parabolsk, mykne

•	Negate

•	Klype

•	Dreie

•	Roter

	Mange bilderedigeringsoperasjoner blir gjennomført i et vindu med både originalen og en forhåndsvisning.
Under vises et eksempel på 'Justere'-effekten'. Velg 'Kontrast'-effekten til bilderedigering.

Forhåndsvinsningsvinduet kommer til syne. Du lager følgende høykontrastbilde ved å bevege glidebryteren mot høyre i skalaen.

Et eksempel på 'Filter'-effekter. Velg 'Parabolsk' og så 'Konkav' for å redigere bildet.

Bildet endres umiddelbart og får et konkavt utseende.

Et eksempel på 'Vend'-effekten. Velg 'Horisontal' for å redigere bildet.

Bildet blir umiddelbart speilet horisontalt.

Et siste eksempel, 'Dreie'-effekten fra de andre effektene:

Forhåndsvisningsvinduet kommer til syne. Du kan lage bisarre utseender på isfjellet ved å flytte glidebryteren fra 0 til 286.


Tilpass til rammestørrelse

Tre funksjoner i 'Bakgrunnsegenskaper'-vinduet setter deg i stand til å tilpasse bildet til den gjeldende rammestørrelsen på coverelementet.

	'Strekke'-området er bare aktivt når du setter inn bildet med 'Bakgrunnsegenskaper'-kommandoen på 'Objekt'-menyen.
'Bakgrunnsegenskaper'-vinduet åpner med å vise tilpasningsmulighetene som er aktive.

Følgende valg er mulige i 'Strekke'-området. Merk de enkelte feltene for å velge en funksjon.

•	'Juster til rammestørrelse'

Bildet blir tilpasset den angitte rammestørrelsen. Lengde- og breddeavvik kan forekomme.

•	'Proporsjonal, ingen klipping'

Bildet blir tilpasset den angitte rammestørrelsen, men uten å forandre form. Ingen bildedata går tapt. Deler av coverelementet kan ha tomme felter.

•	'Proporsjonal, klipp bilde'

Bildet blir proporsjonalt tilpasset den angitte rammestørrelsen. Bildedata kan gå tapt da bildet beskjæres for å passe inn i rammen.

	Tilpasning er ikke synlig i forhåndsvisningsvinduet. Du ser bare resultatet når du klikker på 'OK'-knappen. Du trenger ikke sette inn bildet igjen for å tilpasse det på nytt. Ved å klikke på høyre museknapp og velge 'Bakgrunnsegenskaper' kommer du tilbake til funksjonene.


Tekstblokkredigering - Innledning
Innledning

En tekstblokk er en tekst som Cover Designer behandler som et element og som kan skrives inn i en tekstboks. Bokstaver, ord og setninger henger sammen slik at de bare kan flyttes som en enhet. Hvis du vil ha tekst i alle fire hjørner av et coverelement, kan du ikke gjøre dette med bare en tekstblokk. Du må isteden lage fire tekstblokker. Du kan imidlertid fritt velge tekstblokkens utseende. Du kan velge forskjellige fonter, farger osv. for tekstblokker, og du kan justere avsnitt.

Den raskeste måten å sette inn en tekstboks på er å bruke [image] -knappen på verktøylinjen. Dobbelklikk på boksen for å velge den til inntasting og redigering.

Tekstboksen finnes i 'Egenskaper'-vinduet som en fane i forgrunnen. 'Penn'-, 'Pensel'- og 'Bilde'-fanene, gir deg ytterligere designmuligheter.


Tekstblokkredigering - 'Egenskaper'-vinduet
'Egenskaper'-vinduet

'Tekstboks'-fanen

'Penn'-fanen

'Koste'-fanen

'Bilde'-fanen


 'Tekstboks'-fanen

Bruk 'Egenskaper'-vinduet med 'Tekstboks'-fanen i forgrunnen for:

•	inntasting av tekst i tekstfeltet og merke det for redigering

•	fontvalg ved bruk av rullegardinknapp

•	endre fontstørrelsen med bruk rullegardinknappen

•	formatering av tekst med knappene 'Fet', 'Kursiv', 'Understrek', 'Venstrejustert', 'Midtstill', 'Høyrejuster' og 'Like marger'.

•	endring av font-fargen ved å klikke på 'A'-knappen

•	tilpasning av teksten til coverelementet som skal skrives ut ved å avmerke 'Tilpass til utforming'-ruten

•	hindre ytterligere redigering av teksten ved å avmerke 'Read-only'-avmerkingsruten. Dette er særlig nyttig når du lager maler.


Tekstblokkredigering - 'Egenskaper'-vinduet - 'Penn'-fanen
'Penn'-fanen

Bruk 'Egenskaper'-vinduet med 'Penn'-fanen i forgrunnen for:

•	fjerning av fargen på tekstboksrammen ved å trykke på 'X'-knappen, (rammen blir usynlig)

•	endring av farge på tekstboksrammen ved å klikke på en farge. Fargen i 'Farge'-feltet endres avhengig av valget ditt

•	endring av rammetykkelse i 'Bredde'-feltet ved å taste inn en verdi eller bruke piltastene

•	å lage brukerdefinerte farger ved å klikke på 'Velg farge'-knappen

For å velge en ny farge, klikk på en grunnfarge og tast inn fargeegenskapene nederst til høyre eller bruk rullegardinknappen. Bruk 'Legg til farge'-knappen for å lagre det.


'Koste'-fanen

Bruk 'Egenskaper'-vinduet med 'Koste'-fanen i forgrunnen for:

•	fjerning av tekstboksforgrunnen ved å klikke på 'X'-knappen. Forgrunnen blir gjennomsiktig og en eventuell bakgrunn blir synlig.

•	endring av tekstboksforgrunnen ved å klikke på en farge. Fargen i 'Stil'- og 'Forgrunns'-feltet endres avhengig av valget ditt.

•	valg av farge til forgrunnsfarger og bakgrunnsfarger i 'Stil'-feltet ved å bruke rullegardinknappen. Du kan klikke på de forskjellige fargene for å velge dem.

•	å lage brukerdefinerte farger ved å klikke på 'Velg farge'-knappen

For å legge til en ny farge, klikk på 'Grunnfarge' og tast inn fargeegenskaper i feltet nederst til høyre, eller bruk rullefeltet. Bruk 'Legg til farge'-knappen for å lagre det.


'Bilde'-fanen

Bruk 'Egenskaper'-vinduet med 'Bilde'-fanen i forgrunnen for:

•	å legge inn et bilde i tekstboksen

•	laste ned et bilde fra en fil ved å klikke på 'Fil...'-knappen.

Dette åpner vinduet for valg av mappe, filtype og fil.

Ved å klikke på 'Åpne'-knappen laster du ned bildet inn i forhåndsvisningen. Klikk på 'OK'-knappen for å sette bildet inn i tekstboksen.

•	skanning av et bilde ved å klikke på 'TWAIN …'-knappen

•	tilpasning av et bilde til tekstboksens størrelse i 'Strekke'-området ved å aktivere 'Juster til rammestørrelse' -, 'Proporsjonal, ingen klipping'- og 'Proporsjonal, klipp bilde'-feltene

(Se kapitlet om 'Innledning')

•	redigering av bildet ved å klikke på 'Effekter'-knappen

(Se kapitlet om 'Innledning')


Redigere artisttekst - Innledning
Innledning

Den raskeste måten å legge til artisttekst er ved bruk av [image] -knappen på verktøylinjen.

Velg tekst for videre redigering ved å bruke [image] -knappen. Du kan justere ved å bruke håndtakene for å lage enkle forandringer på teksten.

Dobbelklikk eller høyreklikk for å få tilgang til ytterligere designalternativer. F.eks. krumming av teksten, endring av fonter og valg av forgrunn og bakgrunnsfarger.

	'Bøy'-funksjonen er kun tilgjengelig for artisttekst. En tekstblokk i en tekstboks kan ikke bøyes.


Redigere artisttekst - 'Egenskaper'-vinduet
'Egenskaper'-vinduet

'Penn'-fanen

'Koste'-fane

'Tekst'-fanen

'Font'-fanen


Redigere artisttekst - 'Egenskaper'-vinduet - 'Penn'-fanen
'Penn'-fanen

Bruk 'Egenskaper'-vinduet med 'Penn'-fanen i forgrunnen for:

•	fjerning av rammen ved å klikke på 'X'-knappen. (linjen blir usynlig)

•	endring av rammefargen ved å velge en farge. Fargen i 'Farge'-feltet endres avhengig av valget ditt

•	endring av rammetykkelsen i 'Bredde'-feltet ved å taste inn en verdi eller bruke piltastene.

•	å lage brukerdefinerte farger ved å klikke på 'Velg farge...'-knappen

For å velge en ny farge, klikk på en grunnfarge og tast inn fargeegenskapene nederst til høyre eller bruk rullegardinknappene. Klikk på 'Legg til farge'-knappen for å lagre den.


'Koste'-fane

Bruk 'Egenskaper'-vinduet med 'Koste'-fanen i forgrunnen for:

•	fjerning av fontens forgrunn ved å klikke på 'X'-knappen. Forgrunnen blir hvit.

•	endring av fargen på tekstens forgrunn ved å klikke på en farge. Fargen i 'Stil' og forgrunn endres avhengig av ditt valg.

•	valg av forgrunns- og bakgrunnsstil i 'Stil'-feltet med bruk av rullegardinknappen. Du kan klikke på de forskjellige fargene for å velge dem.

•	å lage brukerdefinerte farger ved å klikke på 'Velg farge...'-knappen.

For å lage en ny farge, klikk på 'Grunnfarge' og tast inn fargeegenskapene nederst til høyre eller bruk rullegardinknappene. Bruk 'Legg til farge'-knappen for å lagre det.


'Tekst'-fanen

Bruk 'Egenskaper'-vinduet med 'Tekst'-fanen i forgrunnen for:

•	ytterligere redigering av artisttekst i 'Innhold'-området

Klikk i tekstfeltet for å gjøre endringer.

•	ytterligere redigering av artisttekst i 'Alternativer'-området

Merk eller avmerk 'Read-only'- og 'Bøy'-avmerkingsruten for å gjeninntaste eller endre disse valgmulighetene.

	'Bøy'-funksjonen er kun tilgjengelig for artisttekst. En tekstblokk i en tekstboks kan ikke bøyes.


'Font'-fanen

Bruk 'Egenskaper'-vinduet med 'Font'-fanen i forgrunnen for:

•	valg av fonttype i 'Font'-området ved å klikke på ønsket font

•	valg av stil i 'Fonttype' ved f.eks. å klikke på 'Regulær' eller 'Italic'.

Hvis 'Stryk ut'-avmerkingsruten er merket, vil artisttekst se overstrøket ut.

Hvis 'Understrek'-avmerkingsruten er merket, vil artistteksten bli understreket.

•	Endring av fontstørrelsen i 'Størrelse'-området ved å klikke på ønsket størrelsesverdi.

•	Visning av alle endringer i 'Prøve'-området før du godkjenner inntastingene med 'OK'.


Dokumentdata - Innledning
Innledning

Dokumentdata angir form og innhold til Cover Designers elementer. De ble angitt da cover og CD-typen ble laget. (Se 5.2). De tilhørende coverelementene vises nederst i arbeidsområdets vindu.

Standard:	Coverelementene for en standard-CD med en plate består av et hefte (front og bak), innlegg og disk.

Multibox:	Coverelementene for en multibox består av et hefte (front og bak), innlegg og disks (minst 2).

Maxi CD:	Coverelementene for en maxi CD består av et innlegg og disks.

Du kan legge til eller endre dokumentdata senere. Her kan du ikke bare gjøre manuelle inntastinger, men du kan også navngi Filene på CDen. Hvis en mappe eller en sporliste blir laget senere, vil filnavn, plassering og størrelse på dataene, lydfiler og artist, tittel og lengde, bli vist.


Legg til spor og filer

Da du laget et dokument angav du bl.a. CD-type. Du kunne ikke tilføye mer detaljert informasjon om innholdet av denne. Dette er imidlertid veldig enkelt.

1.	Velg 'Dokumentdata'-kommandoen på 'Data'-menyen. Dokumentet er merket og du kan taste inn tittel, utgivelsesår samt artist eller utgiver.

Hvis du klikker på 'Gjelder alle undertema', vil denne inntastingen bli overført til alle datasporene.

	Inntastingen av en tittel legger seg automatisk til all data på platen.
Du kan også legge til en annen plate.

2.	Klikk på 'Disk 1' i den neste linjen. CD-typen som ble valgt da dokumentet ble laget, kommer til syne. Du kan gi platen en undertittel og taste inn artist eller utgiver.

Hvis du klikker på 'Gjelder alle undertema', blir det du tastet inn lagt til alle data og spor på platen.

3.	Klikk på 'Fil system data' i den neste linjen.

•	Klikk på 'Legg til Fil'-knappen for å tilføye enkeltfiler. Velg ønsket fil og klikk deretter på 'Åpne'-knappen. Filen(e) du la til kommer frem i katalogen.

•	Klikk på 'Legg til mappe'-knappen for å tilføye en mappe med innhold. Velg mappe og klikk 'OK'. Mappen(e) du la til vises i katalogen.

	Ved å klikke 'Slett alle' fjerner du henvisningene til alle data og mapper.
4.	Klikk på 'Audio data' i den neste linjen.

•	For å tilføye spor, skal du klikke gjentatte ganger på 'Legg til spor'-knappen til du har nådd ønsket antall. Sporene du har lagt til vises i katalogen.

	Ved å klikke på 'Slett alle'-knappen fjernes alle spor.
5.	Gjenta de nødvendige stegene for den neste platen.


Filer, mapper og spor

Navngi filer og mapper

Slette filer og mapper

Navngi spor

Slette spor


Navngi filer og mapper

1.	Velg 'Dokumentdata'-kommandoen på 'Data'-menyen og merk 'Fil system data'.

2.	Klikk på '+'-knappen for å få vist alle filer og mapper.

3.	Klikk på en fil eller mappe

Du kan endre navnet på filen eller mappen i 'Tittel'-feltet. Du kan ikke endre innholdet i 'Bane'- og 'Størrelse'-feltene.

4.	Klikk på 'OK'-knappen for å lagre endringene og lukk vinduet.


Slette filer og mapper

1.	Velg 'Dokumentdata'-kommandoen på 'Data'-menyen og merk 'Fil system data'.

2.	Klikk på '+'-knappen for å få vist alle filer og mapper.

3.	Klikk på den filen eller folderen du vil slette og klikk 'Slett'. Gjenta disse stegene for hvert nye element du vil slette

	Du kan slette alle filer og mapper ved å klikke på 'Slett alle'-knappen når 'Fil system data' er merket.
4.	Klikk 'OK' for å lagre endringene og lukke vinduet.


Navngi spor

1.	Velg 'Dokumentdata'-kommandoen på 'Data'-menyen og merk 'Lyd data'.

2.	Klikk på '+'-knappen for å få vist sporene.

3.	Klikk på et spor.

•	Du kan taste inn navnet på sporet i 'Tittel'-feltet.

•	Du kan taste inn artisten på sporet i 'Artist'-feltet.

•	Du kan taste inn spilletiden på sporet i 'Spilletid'-feltet.

•	Du kan taste inn tilleggsinformasjon om sporet i 'Tilleggsinfo'-feltet.

4.	Klikk 'OK' for å lagre endringene og lukke vinduet.


 Slette spor

1.	Velg 'Dokumentdata'-kommandoen på 'Data'-menyen og merk 'Lyd data'.

2.	Klikk på '+'-knappen for å få vist sporene.

3.	Klikk på sporet du vil ha slettet og klikk på 'Slett'-knappen. Gjenta disse stegene for hvert spor du vil slette.

	Du kan slette alle sporene ved å klikke på 'Slett alle' når 'Audio data' er merket.
4.	Klikk 'OK' for å lagre endringene og lukke vinduet.


Legge til felter - Innledning
Innledning

	Felter er verktøy du kan benytte for å holde data oppdatert raskt og enkelt.
Hvis et dokument har fått et navn, vil navnet være synlig når 'Tittel'-feltet er lagt til. Hvis navnet blir endret senere, vil det nye navnet vises automatisk.

	Felter blir lagt til som artisttekst. Du kan bruke 'Bøy'-funksjonen for å lage buet tekst. Du kan imidlertid ikke gjøre om felter til sirkulær form.
Tittel	CDens navn
Artist	Artist eller utgiver
Disk type	Plate type
År	Året CDen ble laget
Disk tittel	Platens navn
Disk artist	Artist eller utgiver av denne platen. Hvis dokumentet inneholder mer enn en plate, vil kun navnet på den tilsvarende platen være synlig. Hvis dette feltet blir tilføyd et annet coverelement, vil navnet på den første platen bli vist. Du kan endre dette ved å bruke 'Egenskaper'-kommandoen.
Antall spor	Antall lydspor på CDen. Hvis dokumentet inneholder mer enn en lyd-CD, vil antallet på den tilsvarende CDen bli vist. Hvis dette feltet blir tilføyd et annet coverelement, vil antall spor på den første platen vises. Du kan endre på dette ved å bruke 'Egenskaper'-kommandoen.
Spille tid	Spille tiden til lydsporene. Hvis dokumentet inneholder mer enn en lydplate, vil den gjeldende spille tiden kun vises på den tilsvarende platen. Hvis feltet blir lagt til et annet coverelement, vil spille tiden til den første platen bli vist. Du kan endre på dette ved å bruke 'Egenskaper'-kommandoen.
Total størrelse på filer	Total størrelse på datafilene. Hvis dokumentet inneholder mer enn en dataplate, vil den tilsvarende fulle størrelsen kun vises på den gjeldene platen. Hvis dette feltet blir tilføyd et annet coverelement, vil den totale mengde data vises for den første platen. Du kan endre på dette ved å bruke 'Egenskaper'-kommandoen.
Lagre data	Datoen dokumentet ble lagret
Utskriftsdato	Datoen dokumentet ble skrevet ut


Legge til et felt

Felter kan bare tilføyes manuelt. Du kan ikke legge til mer en ett felt av gangen.

1.	Velg et coverelement.

2.	Klikk på [image] -knappen, feltet vises.

3.	Velg et felt og plasser det i arbeidsområdet.

4.	Fortsett å tilføye hvert nytt felt du ønsker.

5.	Gjenta tilsvarende steg for hvert nytt coverelement som skal inneholde felter.

	Å tilføye feltene 'Antall spor' og 'Spilletid' gir kun mening hvis platen inneholder lydfiler) Å tilføye 'Total størrelse på filer'-feltet gir kun mening hvis platen inneholder datafiler.